Italienisch-Eritrea
Italiänisch-Eritrea () isch e Kolonie vom Königriich Italie am Horn vo Afrika ksi. Es hät s Staatsgebiet vom hütige Eritrea umfasst und hät vo 1890 bis 1936 existiert. Vo 1936 bis 1941 isch es Teil vo Italiänisch-Ostafrika ksi.

Entwicklig 
D Kolonie isch am 1. Januar 1890 gründet worde. De ersti Gouverneur isch de Baldissera Orero ksi. Under ihm hät mer d Iwahnderig vo Italiener gförderet. Die Eritreer sind hingäge unterdrückt worde. Das isch vor allem under em Benito Mussolini vo 1922 bis 1941 ksi.

1897 isch de Ferdinando Martini de neui Gouverneur vo Italiänisch-Eritrea worde. Under ihm isch s Vercherssystem usbaut, die Bildig gförderet und d Korruption bekämpft worde.

In Eritrea händ im Jahr 1936 vor allem Muslime (öppe 57 % vo de Bevölkerig) und Christe (39 %) gläbt.

1935 isch Eritrea s Ufmarschgebiet vo de Königlich Italiänische Armee für de Chrieg gäge s Kaiserriich Abessinie ksi.

Nach em Sieg über Äthiopie 1936 isch d Kolonie Eritrea bis 1941 en Teil vo Italiänisch-Ostafrika ksi. 1941, im Zweite Wältchrieg, isch Eritrea vo britische Truppe eroberet worde. Demit isch die italiänischi Herrschaft beändet ksi. I de Pariser Fridensverträg vo 1947 hät d Republik Italie ändgültig uf s Gebiet müsse verzichte.

Literatur 
 Eyassu Gayim: The Eritrean Question. The conflict between the right to self-determination and the interests of State. Iustus, Uppsala 1993, ISBN 91-7678-240-9 (Studies in international law 12), (Zugleich: Uppsala, Univ., Diss. 1992).
 Edward Ullendorff: The Ethiopians. An Introduction to Country and People. 2. Ausgabe. Oxford University Press, London u. a. 1965, S. 90.

Weblinks 

 Alti Fotografie vo Italiänisch-Eritrea
 Website mit Fotografie vo Asmara
 Poschtkarte vo Asmara
 Website mit Dokumänt, Charte and Fotographie vo Italiäner in Eritrea (italiänisch)
 Detailieti Charte vo Eritrea vo 1936
 "1941-1951 The difficult years" (Italiänisch)
 Italiänisch-Eritrea Industrie

Einzelnachwiis 

Italiänischi Gschicht
Kolonii